Hjalmar Fredrik Gjertsen

Hjalmar Fredrik Gjertsen (født 6. juli 1885 i Porsgrunn, død 4. juli 1958 i OsloDødsannonse i Aftenposten 07.07.1958, besøkt 24.11.2016) var en norsk polarfarer og skipskaptein, kjent som andrestyrmann på polarskuta «Fram» under Roald Amundsens Sydpolsekspedisjon i 1910-1912.Hjalmar Fredrik Gjertsen  - Frammuseet. Besøkt 29.04.2017

Hjalmar Fredrik Gjertsen var født i Porsgrunn som sønn av skipsreder Andreas Gjertsen. I 1904 tok han styrmannseksamen ved Oslo Sjømannskole. Fra 1904 til 1909 gikk han på Sjøkrigsskolen. Som en av de beste elevene fikk han æren av å bære slepet til dronning Maud under kroningsseremonien i Nidarosdomen i 1906. Han var andrestyrmann på polarskuta «Fram» under Roald Amundsens ekspedisjon til Antarktis og Sydpolen i 1910-1912. I 1914 fikk han tilbud om å være med Ernest Shackletons ekspedisjon til Antarktis, men måtte meldte avbud da behandlingen av permisjonssøknaden i marinen tok for lang tid. Han utdannet seg deretter som flyver ved  École d´aviation Deperdussin i Reims, Frankrike og ble flyver i Marinens flyvevesen.  I 1916 måtte han nødlande på vannet mellom Drøbak og Steilene, men fikk berget både flyet og seg selv. Under 1. verdenskrig tjenestegjorde han som sjef på to mineleggere og i ulike torpedobåtsgrupper.En glemt polarhelt fra Telemark. Artkkel av Lars Ravn - Telemarksavisa 16.09.2011/Langesund og Omegns Sjømannsforening, besøkt 24.11.2016 

I 1924 og 1925 deltok han som styrmann og islos på hvalkokeriet Sir James Clark Ross på hvalfangst til Rosshavet. Under admiral Richard E. Byrds 2. Antarktis-ekspedisjon 1933-1935 var han sjef for Byrds to ekspedisjonsskip og kaptein på det største, «Jacob Ruppert».

Gjertsen var administrerende direktør ved Langesund mekaniske verksted i tiden 1946-1948.

Referanser

 Eksterne lenker 


Kategori:Norske kapteiner
Kategori:Norske flyvere
Kategori:Luftfartspionerer
Kategori:Norske polfarere
Kategori:Personer fra Porsgrunn kommune
Kategori:Artikler i sjøfart-prosjektet